দ্যাখ আনাই, মন কত জোরেই না ছুটতে পারে। টেনে নিয়ে চলল আমায় উত্তর বিহার থেকে সেইই সূদূর বার্কলে। আর একবার দাঁড়িয়ে আছি ওয়ালনাট স্ট্রীটের কাছে সি, ভি, এস ফার্মেসির উল্টো দিকের ফুটপাথে। সোজা চরাই ধরে উঠছি রোজ স্ট্রীটের দিকে, সেই যেখানে রোজ আর আর্চ স্ট্রীটের তেমাথা। আর বাড়ির ফাঁকে আরেকবার দেখতে পাচ্ছি রূপোলি বে-এরিয়া। সূর্যের আলো সেখানে সাদা আর জল রূপোলি ছাই রঙের। সেখানেই বছর খানেক আগে মনে হয়েছিল এক ছুট্টে পৌঁছে যাব জলের ধারে। কিন্তু এক পোষ্টমাষ্টারমশাইকে জিগেস করাতে তিনি হেসে বলেছিলেন বে সেখান থেকে অনেক অনেক দূর!